NARIADENIE KOMISIE (ES) č. 1119/2007
z 27. septembra 2007,
ktorým sa ustanovuje odchýlka od nariadenia (ES) č. 581/2004, ktorým sa vyhlasuje stála verejná súťaž na vývozné náhrady pre určité druhy masla, a od nariadenia (ES) č. 582/2004, ktorým sa vyhlasuje stála verejná súťaž na vývozné náhrady pre sušené odstredené mlieko
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1), a najmä na jeho článok 31 ods. 3 písm. b) a článok 31 ods. 14,
keďže:
(1)
V dôsledku súčasnej situácie na trhu s mliekom a mliečnymi výrobkami sa podľa nariadenia Komisie (ES) č. 660/2007 zo 14. júna 2007, ktorým sa stanovujú vývozné náhrady za mlieko a mliečne výrobky (2), od 15. júna 2007 neposkytujú vývozné náhrady. Táto situácia pretrvá pravdepodobne niekoľko mesiacov.
(2)
V článku 2 ods. 2 nariadenia Komisie (ES) č. 581/2004 (3) a v článku 2 ods. 2 nariadenia Komisie (ES) č. 582/2004 (4) sa stanovujú lehoty na predkladanie ponúk na určenie vývozných náhrad za maslo a sušené odstredené mlieko v rámci verejnej súťaže. Vzhľadom na súčasnú situáciu na trhu a s cieľom predísť zbytočným administratívnym postupom a nákladom sa považuje za vhodné a dostatočné určiť v poslednom štvrťroku 2007 na každý mesiac len jednu lehotu na predkladanie ponúk v rámci verejnej súťaže.
(3)
Je preto potrebné ustanoviť odchýlku od nariadení (ES) č. 581/2004 a (ES) č. 582/2004.
(4)
Opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
Odchylne od článku 2 ods. 2 naradenia (ES) č. 581/2004 sú v období mesiacov október až december 2007 lehoty na predkladanie ponúk takéto:
a)
na mesiac október 2007 sa lehota na predkladanie ponúk začína 9. a končí sa 16. októbra;
b)
na mesiac november 2007 sa lehota na predkladanie ponúk začína 6. a končí sa 13. novembra;
c)
na mesiac december 2007 sa lehota na predkladanie ponúk začína 4. a končí sa 11. decembra.
Ak je prvý deň lehoty štátnym sviatkom, lehota sa začína v nasledujúci pracovný deň. Ak je posledný deň lehoty štátnym sviatkom, lehota sa končí v predchádzajúci pracovný deň.
Lehoty na predkladanie ponúk sa začínajú a končia o 13.00 hod. (bruselského času).
Článok 2
Odchylne od článku 2 ods. 2 naradenia (ES) č. 582/2004 sú v období mesiacov október až december 2007 lehoty na predkladanie ponúk takéto:
a)
na mesiac október 2007 sa lehota na predkladanie ponúk začína 9. a končí sa 16. októbra;
b)
na mesiac november 2007 sa lehota na predkladanie ponúk začína 6. a končí sa 13. novembra;
c)
na mesiac december 2007 sa lehota na predkladanie ponúk začína 4. a končí sa 11. decembra.
Ak je prvý deň lehoty štátnym sviatkom, lehota sa začína v nasledujúci pracovný deň. Ak je posledný deň lehoty štátnym sviatkom, lehota sa končí v predchádzajúci pracovný deň.
Lehoty na predkladanie ponúk sa začínajú a končia o 13.00 hod. (bruselského času).
Článok 3
Členské štáty informujú hospodárske subjekty o nových lehotách takými prostriedkami, ktoré považujú za najvhodnejšie.
Článok 4
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. septembra 2007